runetrust/blame-folketinget-dk huggingface dataset:
Astrid Krag (S), 2013-02-08:
Men man må jo sige, at det her lovforslag træder i kraft den 1. juli, og en del af lovforslaget er, som jeg også sagde, koblet til Miljøstyrelsens arbejde med, at der skal undervises i farvestoffer, og derfor skal det meget gerne være på plads, inden det her lovforslag træder i kraft.
Henning Hyllested (EL), 2021-11-17:
Men det dokument viser jo rigtig klart, hvordan EU's kontroldirektiv og EU's udstationeringsdirektiv faktisk skal udmøntes, og herunder altså hvordan man håndhæver, at medlemsstaterne efterlever kravet om betaling af den såkaldte sektorspecifikke lønsats for udstationerede arbejdstagere.
Anne Grete Holmsgaard (SF), 2007-05-03:
Jeg vil sige, at vi da var kommet et stykke videre herinde med at omsætte de mange pæne ord til realitet, hvis det projekt kunne få noget støtte, der gik videre end til det, regeringen hidtil har sagt, nemlig at sige, at der ikke skal betales registreringsafgift for brintbiler.
Jeppe Jakobsen (DF), 2016-02-26:
Ønsker man en forklaring på, hvorfor Danmark bidrog til at slå terrororganisationen al-Qaeda tilbage og siden hen bidrog til at vælte en diktator, som havde for vane at slå sit eget folk ihjel, vil jeg anbefale ordførertalerne fra Folketingets forhandlinger af B 37 og B 45 fra 2001-02, 2. samling, samt B 165 fra 2002-03.
Lars Boje Mathiesen (UFG), 2023-11-21:
Betyder det så, at man, den dag Venstre ikke længere er med i regeringen, vil tage et opgør med de her centralistisk dikterede minimumsnormeringer, som netop tager fleksibiliteten væk og tager ledelsesretten væk fra den enkelte institution og nu også fra de private tilbud?
Ole Sohn (SF), 1999-12-02:
Jeg kan illustrere det med et par eksempler fra mit tidligere liv som fagforeningsformand, hvor det typisk var sådan, at de, der stemte, stort set alle var dem, der stemte imod et forslag, mens de, der ville stemme for, spurgte: »Hvorfor skal vi møde frem, når vi er sikre på, at det alligevel ikke kan forkastes?
Allan Niebuhr (KF), 2006-02-01:
Det er jo ikke sådan, at man kunne forestille sig, at det at lægge det fulde ansvar på vognmanden i enhver henseende ville gøre, at chaufføren kunne sige: Nå ja, men herregud, det er jo ikke mig, det går ud over, jeg kan være forholdsvis ligeglad.
Martin Geertsen (V), 2022-04-26:
Nuvel, i nogle tilfælde ser man så – og som jeg forstår det, især i de tilfælde, hvor en praktiserende læge ejer flere ydernumre – at vedkommende engagerer en af de private leverandører på markedet til at stå for eksempelvis it, personale, vedligeholdelse af bygninger og andre praktiske spørgsmål.
Martin Henriksen (DF), 2010-04-08:
Det er også o.k., det skal ordføreren selvfølgelig sige, men jeg vil bare høre, om ikke ordføreren kan bekræfte, at Dansk Folkeparti gentagne gange har rejst det her, også forud for forskellige finanslovforhandlinger med regeringen, og at det er det, der ligger til grund for, at lovforslaget er til første behandling i dag.
Magnus Heunicke (S), 2020-05-13:
Jeg synes, det giver god mening, og det er sund fornuft, at vi ikke skal havne i situationer, som vi desværre har været i før her i landet, hvor man altså giver betaling for nogle, for at de så tager fri tidligt fra det offentlige sygehus for at gå over på det private sygehus og få flere vagter.
Erik Jacobsen (V), 1998-12-10:
Men generelt ser jeg dog gerne, at vi kunne tage alle hastighedsgrænser op til en nyvurdering, herunder også for de langsomtkørende entreprenør- og landbrugsmaskiner, campingvogne, vogne med små anhængere, lastvogne, dvs. generelt de steder, hvor der er begrænsninger.
Rasmus Prehn (S), 2011-05-26:
Så er det, at man i regeringen – jeg forstår, at det endda er på foranledning af den konservative ordfører, hr. Rasmus Jarlov – vil lave en ny, sådan dobbeltlovgivning, hvor man lige sikrer sig, at folk godt er klar over, at man ikke må opkræve parkeringsafgifter af fiskale hensyn.
Peter Christensen (V), 2011-05-18:
Men jeg kan sige, at jeg har fået en henvendelse fra Skatterådet, som mener, at der er nogle uklarheder på det her område, og det, jeg har svaret tilbage til Skatterådet, er, at jeg vil nedsætte et udvalg, som kigger på og gennemgår det regelsæt, der gælder i dag, for, hvornår man er skattepligtig i Danmark.
Pernille Skipper (EL), 2022-05-19:
Det, der er det positive, er, at vi endelig er kommet dertil, hvor regeringen har skiftet deres svar, som ellers har været den danske model, ud med en Lønstrukturkomité, og det er trods alt et skridt i den rigtige retning, fordi det betyder, at vi nu har en beskæftigelsesminister, en tidligere ligestillingsminister, som står her og siger, at der skal følges op på den.
Victoria Velasquez (EL), 2024-05-30:
For i regeringsgrundlaget stod der jo bl.a., at man gerne ville have en trepartsinstitution og de der forskellige dele, så man havde i hvert fald lavet en optakt til, at man egentlig ønskede at samarbejde mere med det, jeg synes er fantastisk udvidelse af det danske demokrati, nemlig de parter, som jo er repræsentanter for alle os, der er medlem af en fagforening, i forhold til de overenskomster, der bliver forhandlet osv. Så hvad er årsagen egentlig til, at man ikke tog den beslutning med arbejdsmarkedets parter?
Søren Kolstrup (EL), 2000-03-22:
Og derfor vil jeg gerne høre, hvordan fru Henriette Kjær vil medvirke til at sikre - og det er jo et af vore elementer i det her forslag - en bedre anmelderordning for folk, der kommer ud for de her problemer. Så ved jeg godt, at fru Henriette Kjær ønsker, at det skal løses nede i EU, men det kan være, at det lige varer et par dage.
Jørn Jespersen (SF), 2002-11-05:
Jeg har fremlagt det som to alternative muligheder, at enten laver man en aftrapning over en så kort årrække som muligt og meddeler det i så god tid som muligt - allerede dér ligger der jo, kan man sige, et langsigtet element, at man ved det i god tid, og det vil jordpriser selvfølgelig indrette sig efter og dermed gøre problemerne mindre, når man ved det mange år i forvejen - eller også giver man en kompensation.
Mette Frederiksen (S), 2014-11-19:
Derfor bør der selvfølgelig igangsættes den nødvendige sociale indsats, for vi har her – hvis historien ellers står til troende – at gøre med børn i en så ung alder, at det givet er noget ganske massivt, der skal sættes ind med, så de børn kan komme til at leve en barndom, der er mere sammenlignelig med de fleste andres i det her land, hvor man leger, har det godt og udvikler sig i stedet for, som det tilsyneladende sker, at være på vej ad den helt forkerte vej.
Lars-Emil Johansen (SIU), 2008-02-19:
Det er tværtimod en situation, hvor alle kan lære af en af konklusionerne fra det rejsehold af eksperter fra såvel Danmark som Grønland, som vi naturligvis helt selv har sendt rundt til byer og bygder allerede i 2006 og i 2007 i forbindelse med den oplysningskampagne, vi satte i gang, straks vi så rapporterne om, hvor grelt det stod til på området.
Mads Fuglede (V), 2020-01-07:
Jeg er også enig i, at grænsekontrol har en stor præventiv effekt, som gør, at det tit er svært at måle på direkte tal, hvad den egentlige effekt er; og at det selvfølgelig er vigtigt, at vi passer på vores land, og hvad enten udfordringen er migrations- og flygtningestrømme eller organiseret kriminalitet, er det en udfordring, som kan løses bl.a. med grænsekontrol.
Poul Qvist Jørgensen (S), 2004-11-17:
Og så fremgår det af en meget kortfattet sætning, at man i hjemmestyret overvejer en reform af lægemiddellovgivningen i Grønland, og om det punkt vil jeg dog godt sige, at det forekommer mig noget tyndt beskrevet, hvad der ligger bag ved netop den del af forslaget.
Christina Egelund (LA), 2018-05-15:
Derfor tror jeg i virkeligheden, at forbrugernes reelle beskyttelse, altså forbrugernes reelle mulighed for at have hånd i hanke med den her type aktiviteter, er det, som jeg sagde tidligere, nemlig at det dårlige budskab, de dårlige erfaringer spreder sig; der er jo ikke nogen, der har lyst til at købe et fupprodukt, som man kan læse på internettet rigtig mange andre borgere har haft dårlige erfaringer med.
Lars Løkke Rasmussen (V), 2018-01-19:
Jeg står her i dag og tilbyder, hvad jeg også har gjort ved tidligere lejligheder, at jeg faktisk ud over det, der er Danmarks forpligtelser med den selvstyrelov, vi har vedtaget, og de områder, der er hjemtaget, er parat til at engagere regeringen i dialog og diskussioner om problemløsninger i Grønland, der rækker ud over det, vi egentlig juridisk er forpligtet til.
Lise von Seelen (S), 2008-05-14:
Når nu indsatsen kommer så sent, er det så ministerens opfattelse, at det skyldes kulturen, der findes i kommunerne, hvad angår, hvornår bistanden skal sættes ind, eller skyldes det, at kommunerne er så hårdt presset på økonomien, at de skubber hjælpen så lang tid som muligt for at spare på pengene?
Peter Hummelgaard (S), 2025-04-09:
Det er hverken min eller Justitsministeriets vurdering, at der i dag mangler lovhjemmel til det begrænsede omfang af anvendelse af ansigtsgenkendelsesteknologi i politiet, men det er klart, og her vil jeg gerne komme fru Helene Brydensholt i møde, at hvis vi når til et sted – og den diskussion tror jeg jo venter forude, fordi teknologien bliver ved med at forbedres, og den bliver ved med at blive oversat til værktøjer, som politiet så kan anvende i sin efterforskning – at man vil udvide og bruge det mere systematisk, så synes jeg, det giver rigtig god mening, som fru Helene Brydensholt foreslår, nemlig at have praktiske, juridiske og mere principielle overvejelser om brugen af ansigtsgenkendelsesværktøjer.
Connie Hedegaard (KF), 2006-11-22:
Men hvis det nu er sådan, at der ikke har været levet op til tingene, så er det jo imod det, der sådan set er aftalt imellem to parter, og hr. Bjarne Laustsen må vel medgive, at det jo nu engang sker i den virkelige verden, også fra centralt hold, uden at der er nogen, der ønsker det.
Inger Marie Bruun-Vierø (RV), 2001-01-16:
Det lyder, som om det kan redde yderområderne, at man lægger Det Kongelige Teater, en domstol eller en eller anden forskningsinstitution i et yderområde, men alt det, jeg har nævnt nu her, kræver en specialuddannet arbejdskraft, som er meget mobil, og det viser sig jo, og det er jo så takket være de mange motorveje, man bygger, at det i høj grad er muligt for den højt uddannede mobile arbejdskraft at bo helt andre steder end der, hvor man så lægger sådan nogle institutioner. Derfor mener jeg, at det så afgjort hører med til diskussionen her, at det ikke i selv er nok at placere en institution, hvis arbejdskraften ikke matcher det, den institution har behov for, og det synes jeg man fuldstændig overser i den her debat.
Sophie Løhde (V), 2013-12-13:
Det, jeg godt kunne tænke mig at spørge ordføreren fra Det Radikale Venstre om, er, hvorvidt man er enig i det, som arbejdsgruppen anfører, nemlig at den ikke finder, at målsætningerne om optimal faglig og uvildig behandling gør det nødvendigt helt at udelukke sundhedspersoner fra denne form for personlig formuepleje.
Inger Støjberg (V), 2010-05-31:
Men jeg synes ærlig talt, at hr. Ole Hækkerup må sidde med en ekstremt dårlig smag i munden, altså sådan en virkelig, virkelig skidt smag, for hr. Ole Hækkerup kan ikke pege på et eneste element i langtidsledighedspakken, som hr. Ole Hækkerup er uenig med regeringen i.
Jakob Sølvhøj (EL), 2017-01-17:
Jeg er også i den situation, at jeg har forhandlet overenskomster med fem eller seks store paraplyer på det private område og har der haft lejlighed til at se deres lønstatistikker og glædet mig over, at de pågældende syntes ligesom den faglige organisation, at det var fornuftigt at bringe orden i forholdene, så derfor ved jeg det også fra mange lønstatistikker over personale på private institutioner.
Søren Krarup (DF), 2004-02-17:
Det er bl.a. derfor, han sagde, at den evangelisk-lutherske kirke er den danske folkekirke, og det er derfor, grundloven meget klart og bevidst blev knyttet til den situation, man stod i, og ikke var en fuldstændig nyskabelse - heller ikke i forhold til det stændersamfund, som havde eksisteret siden Stænderforsamlingernes oprettelse i 1834.
Mikkel Bjørn (DF), 2023-02-09:
Vi kan som borgere hertillands løbende læse om uhyrlige sager, hvor dybt kriminelle voldtægts- og voldsforbrydere ikke kan udvises, fordi politikere på et tidspunkt har foretaget en elendig investering på vegne af det danske folk, nemlig ved at tildele disse mennesker evigt ophold og beskyttelse i Danmark i form af et statsborgerskab.
Ole Glahn (RV), 2005-04-26:
Vedrørende indholdet i forslaget: Jeg mener, at det, der er forkert i Enhedslistens tilgang til det her, er, at det er os her i Folketinget, der skal sige, at kommunerne skal have mulighed for at komme med anmodning om at komme ind i sådan en forsøgsordning her.
Ole Vagn Christensen (S), 2003-01-31:
Så er jeg godt klar over, og det har jeg også nævnt sidst, da vi diskuterede andre indgreb omkring ferieordningen, at det her spørgsmål altså også handler om, at man her vil gribe ind i aftalesystemet, at man her faktisk vil svække virksomhedernes konkurrencemuligheder ved at hente likviditet ud af virksomhederne, som man så skal skaffe sig på anden vis.
Pernille Rosenkrantz-Theil (EL), 2004-10-07:
Min pointe er altså bare, at i hele den her taldiskussion, der har præget debatten om uddannelserne de sidste par uger, har hr. Jens Rohde nu endelig kortlagt, at de tal, der er fra 2001 og 2002, er den tidligere regerings værk, og det er det, der gør, at der er en svag stigning i udgiften pr. elev, hvis vi sammenligner fra 2001 til 2003.
Henriette Kjær (KF), 2003-12-11:
Derfor blev der i 2003 også afsat penge til at styrke en systematisk udredning af børns forhold i misbrugsfamilier, sådan at børnene ikke tabes på gulvet, men i stedet kan få tilbudt den rigtige støtte og eventuelt behandling. I forbindelse med satspuljeforliget for 2004 blev det aftalt at afsætte 80 mio. kr. til en styrkelse af det tværfaglige samarbejde.
Søren Søndergaard (EL), 1999-04-20:
Der var selvfølgelig også nogle, som i de respektive grupper blev banket på plads, fordi de ikke ønskede at gå ind for Tvind, fordi de ikke ønskede at gå ind for snyd med offentlige midler, og de ønskede sådan set heller ikke at støtte Christiania.
Peter Christensen (V), 2010-10-07:
Og det synes jeg er en meget vigtig pointe at få slået fast, for debatten kører lidt, som om at havde man taget de her 350.000 danskere, som var på venteliste, og bare ladet dem stå på venteliste, indtil de engang måtte få lov at blive behandlet i det offentlige, så ville det have været billigere.
Line Barfod (EL), 2010-05-31:
Det er, fordi nogen af os har den opfattelse, at når man bruger ordet selvstyre, betyder det, at man selv får lov at styre, at kommunen selv får lov at bestemme over indholdet i det, der foregår i kommunen, at det altså er kommunalbestyrelsesmedlemmerne, der styrer, mens det, der fremgik af debatten, var, at når regeringen og Dansk Folkeparti taler om selvstyre, så mener de antallet af opgaver, som kommunerne bliver pålagt at udføre af regeringen.
Michael Aastrup Jensen (V), 2020-06-11:
Derfor må jeg bare indrømme, at jeg synes, det er dybt beskæmmende, at man fra Ruslands regerings side og for den sags skyld også fra Dumaens side bare siger ja til de her forfatningsændringer, før f.eks. Venedigkommissionen under Europarådet har givet deres besyv med, i forhold til om det her nu er i tråd med, hvad Europarådets regler og love er.
Sarah Glerup (EL), 2016-04-20:
Hvad er ministerens holdning til, at unge med fysisk handicap eller kronisk sygdom, der er stærkt afhængige af den særlige fleksibilitet ved hf for overhovedet at kunne få en ungdomsuddannelse, med regeringens planlagte reform kan blive helt afskåret fra at tage hf på grund af karakterkrav eller afskåret fra bagefter at bruge hf om adgangsgivende til universitetet?
Jakob Sølvhøj (EL), 2018-04-17:
Skal den nye uddannelse blive en succes, er det også en utrolig vigtig forudsætning, at vi holder kommunerne fast på, at den forberedende grunduddannelse bliver en hovedvej for de fleste unge, der ikke umiddelbart går i gang med enten en erhvervsuddannelse eller en gymnasial uddannelse i forlængelse af grundskolen.
Søren Egge Rasmussen (EL), 2025-04-23:
Det har de jo ganske ret i, men når man så ude i den enkelte skal forholde sig til, om man skal bygge en ny vuggestue, fordi der er behov for en ny vuggestue, eller om man skal energirenovere en kommunal bygning, så falder der en eller anden afvejning af, hvad der er mest brug for.
Kim Behnke (UP), 2001-04-05:
Når fru Aase D. Madsen så er optaget af, at Folketinget har pålagt en række elafgifter, olieafgifter osv., så lad os tage diskussionen om det, og der er jeg antagelig enig med fru Aase D. Madsen i, at lige så vel som vi for nogle år siden måske var lidt for hurtige til at forhøje energiafgifterne, ja, så burde vi i øjeblikket, hvor energipriserne er høje, være opmærksomme på at få dem sat ned igen, men det har jo bare ikke noget med selve det energipolitiske at gøre, lige så vel som 25 pct. moms på tingene jo er en afgiftsbeslutning og ikke et spørgsmål om, hvem der skal producere hvad.
Høgni Hoydal (T), 2005-05-18:
De er optaget i Grønland af både erhverv og andre ting, men de henviser til det grønlandske Landstings behandling af sagen og understreger, at dette lovforslag på ingen måde må få en præjudicerende virkning eller en opsættende virkning for det arbejde, der foregår i den grønlandske Selvstyrekommission, hvor man jo efter alt at dømme vil gå langt videre end det, der her ligger på bordet.
Frank Aaen (EL), 2008-12-09:
Når vi ser på, hvordan krigen i Afghanistan udvikler sig, hvordan det kun er et fåtal, det går rigtig, rigtig godt for, og hvordan langt mere nøgterne analyser - vi får dem desværre ikke fra officiel dansk side, men fra USA, fra England, fra andre lande - viser, at det faktisk ikke går godt, og at NATO og USA ikke er på vej til at vinde krigen i Afghanistan militært, er det jo afgørende vigtigt at få debatteret, hvad mulighederne er.
Christina Egelund (M), 2024-04-17:
Når jeg i mit forrige svar appellerede til, at vi også taler om det her med en realistisk tilgang, er det jo på en eller anden måde for at undgå sådan nogle Monty Python-tilstande, hvor man har offentlige institutioner, som er velfungerende, men hvor der bare hverken er patienter eller studerende.
Claus Hjort Frederiksen (V), 2003-01-31:
Vi har med arbejdsmarkedsreformen »Flere i arbejde« forenklet de eksisterende 32 ordninger varierende fra praktik, altså at komme ind og snuse til en virksomhed, til løntilskudsjob til tre ordninger, hvor hovedprincippet sådan set er: Hvis en arbejdsgiver får fuld valuta for pengene, om man så må sige, skal han selvfølgelig betale fuld løn efter overenskomsten.
Katrine Daugaard (LA), 2025-02-19:
Hun har endda forfremmet Sophie Hæstorp Andersen til socialminister, selv om hun som overborgmester i København har været den øverste ansvarlige for, at 200 af Københavns allermest udsatte borgere, heriblandt hjemløse, ikke får det botilbud, som de er berettiget til at få, idet de står på en ulovlig venteliste.
Morten Østergaard (RV), 2009-11-12:
Så alt i alt må vi sige, at et forslag som det her uden tvivl, i hvert fald hvis det står alene, vil medføre et tab af arbejdskraft, og selv om vi lige nu står i en økonomisk krise, hvor vi diskuterer ledigheden meget, så er der ingen tvivl om, at den samlede store langsigtede udfordring for det danske samfund er at få folk til at blive på arbejdsmarkedet og få folk til at bidrage mest muligt, og der ser vi ikke det her forslag som bidragende i den sammenhæng, og derfor kan vi ikke støtte det.
Henning Hyllested (EL), 2021-10-13:
Det er noget, som også går igen i bemærkningerne, og jeg siger såmænd bare – og det er ikke, fordi jeg har nogen særlig holdning til det – at SAS i sit høringssvar jo bestrider den påstand og siger, at det er man ikke i stand til, og at det afhænger af markedsforholdene på de enkelte markeder og dit og dut og dat.
Per Clausen (EL), 2010-04-08:
Vi tror sådan set, at der i mange tilfælde vil være brug for en langt mere omfattende voksenstøtte, og den voksenstøtte vil jo være givet rigtig godt ud, for pointen er jo, at en ung, der får hjælp og støtte til at komme videre i livet, og hvor støtten først ophører, når den unge klarer sig selv, er langt billigere i det lange løb, end hvis man bare slipper den unge løs på egen hånd.
Martin Henriksen (DF), 2012-01-25:
Mit spørgsmål kommer i forlængelse af den historie, der har været i B.T. forleden dag, hvor vi kunne læse, at der er danskere, der bliver udsat for hetz, for racisme, og som bliver trængt ud af boligområder, det var Vollsmose, der var fremme som eksempel, og jeg og Dansk Folkeparti er selvfølgelig interesseret i at vide, hvad regeringen agter at gøre ved lige præcis det problem.
Ole Sohn (SF), 2003-01-31:
Jeg bliver nødt til at sige, det er et dybt, dybt alvorligt problem, og hvis man vil demontere en del af de redskaber, der skal sikre et ordentligt og velreguleret arbejdsmarked, begår Det Radikale Venstre altså en stor brøler over for det regulerede arbejdsmarked. Så fik jeg ikke helt fat i: Mener Det Radikale Venstre, det er magtpåliggende at foretage et ensidigt indgreb over for eksklusivbestemmelserne på arbejdsmarkedet, eller ser man det i en sammenhæng, så det er alle eksklusivbestemmelser i hele samfundet, man ser på under ét?
Karen Ellemann (V), 2010-02-03:
Men det er altså meget vigtigt at påpege, at kommunale retningslinjer, som f.eks. skulle pege på, at bestemte løsninger prioriteres i kommunen, jo ikke må føre til, at der ikke foretages en konkret og individuel vurdering af barnets eller den unges og familiens behov i hver enkelt sag.
Frederik Vad (S), 2024-02-22:
Derfor kan man også – og det er der måske nogle af min kollegaer der har gjort sig anstrengelser for forud for diskussionen i dag – finde citater og diskussioner om det her, bl.a. fra den tidligere udlændingeordfører Rasmus Stoklund og andre, som har beskæftiget sig med det her.
Uffe Elbæk (ALT), 2018-04-06:
Og selvfølgelig har vi alle sammen været nede at lægge hånden på grundloven, men det var altså virkelig inspirerende at læse ned over de ting, som ungdomspartierne på tværs af den politiske uenighed, de jo også har, var i stand til alligevel at formulere – de var i stand til at formulere nogle meget, meget fine principper.
Søren Søndergaard (EL), 1999-04-16:
Disse spørgsmål har stået uopklaret og har stået mere og mere uafklaret i den seneste tid, og det eneste forsøg på et svar, jeg har kunnet finde, er et svar, som Anders Fogh Rasmussen har givet, hvor han til Jyllands-Posten i lørdags udtalte følgende: »For 14 dage siden var der ikke folkestemning for indsættelse af landtropper.
Lisbeth Bech Poulsen (SF), 2014-12-04:
Til allersidst må jeg også sige, at vi, der sidder herinde, har råd til at få lavet samtalekøkkener og alt muligt andet, og en del af det har vi så indtil nu kunnet få fradrag for, men du skal altså have en vis indtægt, før du kan finansiere de her ting, uagtet at du så i forhold til en lille del af det får et fradrag.
Jane Heitmann (V), 2013-01-31:
Når vi nu er ved tallene i forbindelse med tvang, kan man se, hvis man går ind og kigger på 2001-tallet – jeg hørte også ministeren stå her for et øjeblik siden og sige, at de totale tal for tvang var faldet – at det totale tal var 20,6 pct., mens det i 2012 var 20,5 pct.
Pia Adelsteen (DF), 2011-02-03:
Jeg synes, der er nogle ting i forslaget, som faktisk er ret sympatiske, og når jeg siger det, er det ud fra, hvilket også fremgik af nogle af spørgsmålene til justitsministeren, at når man ser det fra de skadelidtes side, er den oplevelse, de i hvert fald har, tit – og det er jeg for så vidt enig med forslagsstillerne i: Når vores egne speciallæger har udtalt sig sådan og sådan, hvordan kan det så være, at det bliver en fuldstændig anderledes afgørelse?
Sophie Hæstorp Andersen (S), 2010-04-29:
Det synes jeg er et problem, og derfor synes jeg, at de mennesker i Venstre og Konservative og Dansk Folkeparti, der er enige i de her argumenter, i dag skulle tage at springe på det øvrige Folketings holdning og stemme for et forsøg med etablering af sundhedsrum, hvor man også kan indtage stoffer under hygiejniske forhold.